Aikuistyön työryhmän muistio 5.9. 2017 klo 19.00. Läsnä: Merja Pukarinen, Kristiina Lepola, puheenjohtaja Tommi Ahvenjärvi, Seija Kaukonen, Antero Kallio, Anneli Kallio.

Poissa, Sauli Kinnunen, Joni Hietala, Sari Nurmio-Varjonen, Maarit Heinonen, Harri Joki,

1. Kahvit
2. Tero Kuparinen piti hartauden
3. Valittiin varapuheenjohtajaksi Antero Kallio
4. Keskusteltiin Loimu –illasta, joka järjestettiin viime sunnuntaina ensimmäistä kertaa Toijalassa. Jouko Mäki-Lohiluoman ja Teppo Nuorvan musisoimassa tilaisuudessa oli läsnä 17 henkeä. Vähäinen väkimäärä ja Viialan väen poissaolo saattoi johtua siitä, että saman päivän aikana Viialan kirkossa järjestettiin konsertti. Suurempi merkitys kuitenkin oli puutteellisella markkinoinnilla. Tilaisuudesta tehtiin Facebook tapahtuma mutta sitä ei mainostettu FB:ssä. Loimusta ei tehty myöskään puffia tai mainoksia. Tämä johtui vastuuhenkilön sairastumisesta. Toivottavasti ensi kerralla 1.10. jolloin vieraaksi tulee Jukka Salmisen kvartetti Hämeenlinnasta saadaan markkinointi paremmin toteutettua.

Ensimmäistä Loimu –iltaa pidettiin onnistuneena tapahtumana jota kannattaa jatkaa sen hyvä idean vuoksi. Tilaisuuteen tehdään aina vastausmusiikki seuraavan Loimu –illan jumalanpalvelukseen ja näin tapahtuma rakentaa konkreettisella tavalla myös jumalanpalveluselämää ja toimii matalankynnyksen kirkkona seurakuntalaisille. Tilaisuuden vapaaehtoisina keittiöllä toimivat Sinikka Ylimäki ja Pirkko Nord. Kahvirahat menivät Akaan seurakunnan aikuistyöhön. Seuraavan Loimu illan emännäksi on lupautunut Mari Pakkanen 1.10. Silloin Loimu –illan aiheena ovat enkelit ja kahvituotto menee lähetystyöhön.

1. Johtosääntöön tutustuminen. Keskusteltiin johtosäännön v. 2009 päivittämisen tarpeellisuudesta
2. Keskusteliin yhdistysten keräämistä kolehdeista seurakunnan tiloissa ja todettiin että kolehdin keräämiseen tarvitaan aina kirkkoherran lupa ja kirkkoneuvoston päätös. Kolehtianomukset tulee tehdä kirkkoneuvostolle riittävän ajoissa.
3. Budjetin toteutumisessa keskustelua herätti sisäisten ruokapalvelukulujen suuruus, koska naistenpäivät eivät ole käyttäneet emäntää, ainoastaan tarjoiluvarausta ja silti budjetin varat hupenivat kevään aikana. Miestenpäivillä emäntä on ollut Toukolassa järjestettävillä päivillä. Vuonna 2017 pidetään kahdet miesten ja naistenpäivät. Tänä syksynä 9.9. järjestettävillä miesten päivillä Kumpulassa ei ole emäntää vaan miehet tekevät ruuan talkoilla Tero Kuparisen seurakunnan luottokortilla ostamista elintarvikkeista.
4. Keskusteltiin Leif Nummelan Raamatun punainen lanka tilaisuuden järjestämisestä keväällä 2017. Alustavasti häntä on kyselty tammi- helmikuulle. Leif Nummelan vierailu sai myönteistä vastakaikua ja päätettiin että Tero Kuparinen ottaa häneen yhteyttä sopiakseen tilaisuuden järjestämisestä.
5. Sanan ja Rukouksen illat jatkuvat Viialassa. Myöhemmin todettiin Anteron kanssa puhelimessa että Viialan Sanan ja Rukouksen illat pyritään jatkossa järjestämään joko kuukauden toisena tai neljäntenä viikonloppuna, koska Loimu on kuukauden ensimmäisenä viikonloppuna ja Majatalo kolmentena. Keväällä 2018 Sanan ja Rukouksen iltaan tulee Raamatun opettaja Sleyltä ja syksyllä Kylväjältä. Kahden Sanan ja Rukouksen illan kustannukset voivat olla maksimissaan 600 euroa entisen tuhannen euron sijasta.
6. Kynttiläillallinen järjestetään Viialan seurakuntasalissa yhdessä lapsityön kanssa 11.11.2017 mikäli ilmoittautujia tulee riittävästi vähintään 10 paria. Ilmoittautuminen 20.10. Maarit Heinoselle ja Kristiina Lepolalle. Illalliskortin hinta 10 euroa. Kristiina Lepola ja Maarit Heinonen hoitavat illalliskorttien jakelun ja koristelevat pöydät. Ruoka tilataan Urjalassa toimivalta pitopalvelulta.
7. Puheenjohtaja Tommi Ahvenjärvi päätti kokouksen klo 21.25